stanford-oval/wikipedia huggingface dataset:
น้ำบาดาล
ชั้นหินอุ้มน้ำ

ชั้นหินอุ้มน้ำ (อังกฤษ: Aquifer) คือชั้นของหินที่มีรูพรุนซึ่งสามารถกักเก็บน้ำและไหลผ่านรูพรุนเพื่อสูบใช้ได้ โดยชั้นหินอุ้มน้ำแบ่งได้เป็นสองประเภท คือ
ชั้นหินอุ้มน้ำแบบเปิด ซะนุ้ย
คือชั้นน้ำบาดาลที่ไม่ถูกปิดทับโดย คือชั้นหินที่น้ำไม่สามารถซึมผ่านได้ semipervious strata หรือซึมผ่านได้ยาก Impervious strata เมื่อไม่ถูกปิดทับชั้นน้ำจึง
ไร้แรงดันและน้ำจากผิวดินสามารถซึมลงไปได้โดยตรง โดยระดับที่น้ำจะถูกดึงโดยแรงดึงดูดโลกและเติมในโซนอิ่มตัวของชั้นน้ำนี้เรียกว่า water table หรือ phreatic surface
เมื่อทำการเจาะบ่อในชั้นน้ำนี้ระดับน้ำจะอยู่ในระดับ water table และระดับน้ำสามารถเปลี่ยนแปลงได้ตลอดเวลาขึ้นกับปริมาณน้ำ Recharge และ Discharge ชั้นหินอุ้มน้ำนี้มี
คุณภาพต่ำและปนเปื้อนได้ง่ายจากกิจกรรมของมนุษย์ เช่น ยาฆ่าแมลง ปุ๋ย บ่อเกรอะ และสารเคมีต่างๆ เนื่องจากสารเคมีที่ตกค้างในผิวดินสามารถถูกชะ โดยน้ำฝนและซึมเข้า
สู่ชั้นน้ำบาดาลนี้ได้โดยตรง
ชั้นหินอุ้มน้ำแบบปิด
คือชั้นน้ำบาดาลที่มีชั้นหินที่น้ำไม่สามารถซึมผ่านได้หรือซึมผ่านได้ยากปิดทับ ทำให้ชั้นน้ำนี้มีแรงดัน บางครั้งจึงเรียกชั้นน้ำนี้ว่า Pressure aquifer หรือ Artesian aquifer
โดยแรงดันจะอยู่ในลักษณะ Hydrostatic pressure คือ มีแรงดันเท่ากันทุกจุด โดยมี Piezometric surface เป็นชั้นสมมติที่แสดงระดับน้ำที่ความดันเท่ากันโดยอ้างอิงจากน้ำ
ในบ่อเจาะชั้นน้ำ หากทำการเจาะบ่อสำรวจในชั้นน้ำจะพบว่าระดับน้ำในบ่อเปลี่ยนแปลงน้อยมากและระดับน้ำในบ่อจะสูงกว่าชั้นหินอุ้มน้ำที่ถูกปิดทับเนื่องจากมีแรงดัน คุณภาพ
น้ำในชั้นหินอุ้มน้ำถูกปิดทับจะมีคุณภาพสูงไม่ถูกปนเปื้อนได้ง่าย แต่ถ้าหากปนเปื้อนจะใช้เวลานานมากในการตรวจพบ
วัฏจักรน้ำ

วัฏจักรน้ำ (อังกฤษ: Hydrologic cycle) กล่าวถึงการเคลื่อนที่อย่างคงที่ของน้ำทั้งเหนือและใต้ผิวโลก วัฎจักรของน้ำเริ่มจากการระเหยน้ำจากพืช ดินชื้น และทะเล ความชื้นจากการระเหยนี้จะคืนกลับสู่ผิวดิน โดยการกลั่นตัว การกลั่นตัวเกิดได้หลายรูปแบบ ไม่ว่าจะเป็นฝน หิมะ และลูกเห็บ แต่ในแง่น้ำบาดาลจะพิจารณาแต่ฝนเท่านั้น เมื่อฝนตกลงมาสู่ผิวดิน น้ำฝนจะซึมลง (infiltration) ใต้ดิน โดยค่า infiltration จะมีค่ากว้างมากขึ้นกับการใช้งานพื้นที่ ความชื้นของดิน และระยะเวลาที่ได้รับน้ำ  เมื่อใดก็ตามที่ฝน (precipitation) ตกในปริมาณที่มากจะเกิดการซึมลง (infiltration) สู่ใต้ดินเพิ่มขึ้น น้ำที่ซึมลงจะไปแทนที่ความชื้นในดิน และค่อยไหลเข้าสู่โซน intermediate และเข้าสู่โซนน้ำอิ่มตัว (saturated zone) น้ำในโซนที่อิ่มตัวจะซึมในลงในแนวดิ่งและแนวราบเป็น discharge ออกจากชั้นน้ำบาดาลเช่น น้ำพุบนภูเขา หรือ น้ำซึมในลำธาร จากนั้นก็จะระเหยกลับเข้าสู่วัฏจักรอีกครั้ง น้ำที่เติมในแม่น้ำ ทั้งจากการไหลบนผิวดินและจาก discharge ของน้ำบาดาลจะไหลลงทะเลทั้งหมดและระเหยกลับเข้าสู่กระบวนการอีกครั้ง
ภาพแสดงชนิดของ aquifers
ภาพแสดงวัฏจักรของน้ำ
น้ำสลัดเทาซันด์ไอแลนด์

| --- | --- |
น้ำสลัดเทาซันด์ไอแลนด์ในจานสลัด
ประเภท: น้ำสลัด, เครื่องปรุงรส
แหล่งกำเนิด: สหรัฐ
ส่วนผสมหลัก: มายองเนส, น้ำมันมะกอก, น้ำมะนาว, ปาปริกา, ซอสวุร์สเตอร์เชอร์, มัสตาร์ด, น้ำส้มสายชู, ไข่, ครีม, ซอสพริก, ซอสมะเขือเทศ
 ตำราอาหาร: น้ำสลัดเทาซันด์ไอแลนด์   สื่อ: น้ำสลัดเทาซันด์ไอแลนด์
น้ำสลัดเทาซันด์ไอแลนด์ (อังกฤษ: Thousand Island dressing) เป็นน้ำสลัดหรือเครื่องปรุงรสที่มีส่วนประกอบได้แก่ มายองเนส น้ำมันมะกอก น้ำมะนาว ปาปริกา ซอสวุร์สเตอร์เชอร์ มัสตาร์ด น้ำส้มสายชู ไข่ ครีม ซอสพริก และซอสมะเขือเทศ ผสมผักหรือถั่วอื่น ๆ เช่น แตงกวาดอง หอมใหญ่ พริกหยวก กระเทียม วอลนัต เกาลัด
ที่มาของน้ำสลัดเทาซันด์ไอแลนด์ยังไม่เป็นที่สรุป กล่าวกันโดยทั่วไปว่ามีที่มาจากผู้อาศัยอยู่แถบหมู่เกาะเทาซันด์ระหว่างสหรัฐกับแคนาดาช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ก่อนจะได้รับความนิยมในวงกว้าง ด้านไมเคิล เบล นักสังคมวิทยา มหาวิทยาลัยวิสคอนซินทำการศึกษาจนพบว่าคำบอกเล่าเกี่ยวกับที่มาของน้ำสลัดนี้มีความแตกต่างในแต่ละพื้นที่ เบลยังพบว่าสูตรดั้งเดิมของน้ำสลัดเทาซันด์ไอแลนด์มาจากน้ำสลัดฝรั่งเศส ซึ่งปรากฏในหนังสือ The Fannie Farmer Cookbook ฉบับที่ 11 (ค.ศ. 1965)
น้ำสลัดเทาซันด์ไอแลนด์ใช้ทานกับสลัด นอกจากนี้ยังใช้ทานร่วมกับอาหารอื่น เช่น แซนด์วิช แฮมเบอร์เกอร์ พิซซา และกานาเป
น้ำตกธารสวรรค์ (จังหวัดสุราษฎร์ธานี)

น้ำตกธารสวรรค์
น้ำตกธารสวรรค์ (อังกฤษ: Thansawan waterfall) ตั้งอยู่ในเขตอุทยานแห่งชาติเขาสก อำเภอพนม จังหวัดสุราษฎร์ธานี มีต้นกำเนิดจากลำห้วยพลูจืด และไหลลงสู่คลองสก จัดเป็นน้ำตกที่สวยงามอีกแห่งหนึ่งของจังหวัดสุราษฎร์ธานี โดยน้ำตกจะพุ่งและโค้งคล้ายรุ้งกินน้ำ เนื่องจากตกจากหน้าผาที่สูงชัน
สภาพภูมิประเทศ

อยู่ในสภาพภูมิประเทศแบบป่าดิบชื้น
สภาพภูมิอากาศ

อยู่ในเขตสภาพอากาศแบบร้อนชื้น
การเดินทาง

ใช้ทางหลวงแผ่นดินหมายเลข 401 ประมาณช่วงกิโลเมตรที่ 109
น้ำมันสน (น้ำมันหอมระเหย)

สำหรับน้ำมันที่สกัดจากยางสน ดูที่ น้ำมันสน
| --- | --- |
 Pine (Pinus sylvestris) essential oil in a clear glass vial
ชื่อ
ชื่ออื่น Essential oil of pine Yarmor
เลขทะเบียน
เลขทะเบียน CAS: 8002-09-3 Y
Beilstein Reference: 8191505
เคมสไปเดอร์: none
ECHA InfoCard: 100.219.894 
UNII: HA5CX6676U N
CompTox Dashboard (EPA): DTXSID2027670 
คุณสมบัติ
สูตรเคมี: ของผสม (Mixture) 
ลักษณะทางกายภาพ: ของเหลวไม่มีสีถึงสีเหลืองอ่อน
ความหนาแน่น: 0.875 g/cm3 ที่อุณหภูมิ 25 °C (โดยประมาณ)
จุดหลอมเหลว: 5 องศาเซลเซียส (41 องศาฟาเรนไฮต์; 278 เคลวิน)
จุดเดือด: 195 องศาเซลเซียส (383 องศาฟาเรนไฮต์; 468 เคลวิน)
ละลายในน้ำ: ไม่ละลายน้ำ
log P: 1.7
ความดันไอ: 4 mmHg
ความอันตราย
NFPA 704 (fire diamond):   2 2 0
จุดวาบไฟ: 65 องศาเซลเซียส (149 องศาฟาเรนไฮต์; 338 เคลวิน)
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
ใบและโคนของสนชนิด Pinus sylvestris
น้ำมันสน (อังกฤษ: pine oil) เป็นน้ำมันหอมระเหยที่ได้จากการกลั่นใบ กิ่ง และโคนของพืชสกุลเกี๊ยะ โดยเฉพาะชนิด Pinus sylvestris น้ำมันสนเป็นสารประกอบเทอร์พีนที่ไม่ละลายน้ำ แต่ละลายในแอลกอฮอล์และตัวทำละลายอินทรีย์อื่น ๆ มีคุณสมบัติทำลายเชื้อ (disinfectant) ช่วยบำรุงผิว ลดความเครียด และเป็นยาระงับปวด นอกจากนี้ยังใช้ลดอาการปวดจากข้ออักเสบ นิยมใช้ในงานสุคนธบำบัดและหัตถบำบัด อย่างไรก็ตาม น้ำมันสนมีความเป็นพิษ หากทานเข้าไปอาจทำให้ปวดท้อง ท้องเสีย คลื่นไส้ อาเจียน และมีพิษต่อสัตว์เลี้ยง เช่น สุนัขและแมว
แหล่งข้อมูลอื่น

"Pine oil - MSDS". Science Lab. คลังข้อมูลเก่าเก็บจากแหล่งเดิมเมื่อ 2017-07-10. สืบค้นเมื่อ 2016-10-22.
น้ำมันเห็ดทรัฟเฟิล

น้ำมันเห็ดทรัฟเฟิลที่ขายทางตอนใต้ของฝรั่งเศส
น้ำมันเห็ดทรัฟเฟิล (อังกฤษ: truffle oil) เป็นส่วนประกอบอาหารสมัยใหม่ ใช้เพื่อปรุงรสชาติและเพิ่มกลิ่นเห็ดทรัฟเฟิลให้กับอาหาร ส่วนผสมนี้มักใช้เป็นน้ำมันสำหรับตกแต่งอาหารในอาหารหลากหลายประเภท เช่น เฟรนช์ฟรายส์ พาสตา พิซซา และอาหารพวกปูว์เร เช่น มันฝรั่งบดและไข่ปีศาจ น้ำมันเห็ดทรัฟเฟิลมีจำหน่ายในทุกฤดูกาลและมีราคาถูกกว่าเห็ดทรัฟเฟิลสดอย่างมาก ทำให้ตลาดผลิตภัณฑ์อาหารกลิ่นเห็ดทรัฟเฟิลเติบโตขึ้น เพิ่มจำนวนและความหาได้ง่ายผลิตภัณฑ์
น้ำมันเห็ดทรัฟเฟิลเป็นส่วนผสมในส่วนประกอบอาหารที่มีการโต้แย้งกันอยู่ เนื่องจากน้ำมันเห็ดทรัฟเฟิลเกือบทั้งหมดผลิตจากสารประกอบรสสังเคราะห์เพียงชนิดเดียว และอาจไม่มีรสชาติและกลิ่นหอมที่ซับซ้อนของเห็ดทรัฟเฟิลสด
ส่วนประกอบ

น้ำมันเห็ดทรัฟเฟิลสามารถผลิตได้จากน้ำมันชนิดใดก็ได้ โดยน้ำมันที่นิยมใช้ ได้แก่ น้ำมันมะกอก น้ำมันคาโนลา และน้ำมันเมล็ดองุ่น น้ำมันเห็ดทรัฟเฟิลบางชนิดผลิตจากเศษที่เหลือของเห็ดทรัฟเฟิลระหว่างการเก็บหรือการเตรียมไว้จำหน่าย อย่างไรก็ตาม น้ำมันเห็ดทรัฟเฟิลจำนวนมากไม่ได้ผลิตจากเห็ดทรัฟเฟิลโดยตรง แต่กลับใช้สารประกอบอะโรมาติกสังเคราะห์ เช่น 2,4-dithiapentane (สารประกอบหลักชนิดหนึ่งที่ให้กลิ่นหอมของเห็ดทรัฟเฟิลบางสายพันธุ์) ผสมกับน้ำมันเป็นฐาน เนื่องจากยังไม่มีข้อกำหนดใดๆ เกี่ยวกับการติดฉลาก ผู้ผลิตสามารถใช้คำเช่น กลิ่นเห็ดทรัฟเฟิล รสเห็ดทรัฟเฟิล หรือคำศัพท์อื่นที่คล้ายคลึงกัน แม้ว่าไม่ได้สกัดส่วนใดใดมาจากเห็ดทรัฟเฟิลเลยก็ตาม ในสหรัฐอเมริกา ส่วนประกอบอาหารนี้อาจใช้คำว่า "ธรรมชาติ" หรือ "ออร์แกนิค" ได้ตราบใดที่ส่วนประกอบอื่นๆ ตรงตามข้อกำหนดของรัฐบาล
ลักษณะภายนอกของน้ำมันเห็ดทรัฟเฟิลขึ้นอยู่กับน้ำมันฐาน อาจมีสีใส สีขุ่น สีเหลือง หรือสีเขียว น้ำมันของบางตราอาจมีชิ้นส่วนของเห็ดทรัฟเฟิลใส่ไว้ในขวดด้วย ชิ้นส่วนเหล่านี้อาจมาจากเห็ดทรัฟเฟิลสายพันธุ์ใดก็ได้จากทรัฟเฟิลกว่า 200 ชนิด และอาจระบุว่าเป็น "ทรัฟเฟิลดำ" หรือ "ทรัฟเฟิลขาว" แม้ว่าจะไม่ใช่สายพันธุ์ชั้นเลิศที่เข้าใจกัน เช่น เห็ดทรัฟเฟิลดำ Périgord หรือเห็ดทรัฟเฟิลขาว Alba ก็ตาม
น้ำเกลือ

สำหรับสารละลายที่ใช้ในการแพทย์ (saline solution) ดูที่ น้ำเกลือ (การแพทย์)
น้ำเกลือ (อังกฤษ: saline water) เป็นคำศัพท์ทั่วไปที่ใช้เรียกน้ำที่มีความหนาแน่นของสารละลาย เกลือ (NaCl) สูงเป็นพิเศษ
ระดับความหนาแน่นของเกลือที่ใช้ในการวิจัยทางธรณีวิทยาของสหรัฐฯแบ่งน้ำเกลือออกเป็นสามประเภทหลักๆด้วยกัน น้ำเกลือเบาบางมีเกลืออยู่ระหว่าง 1,000 และ 3,000 มก./ล. น้ำเกลือปานกลางมีส่วนผสมของเกลืออยู่โดยประมาณ 3,000 ถึง 10,000 มก./ล. น้ำเกลือแบบเข้มข้นสูงมีส่วนผสมของเกลือระหว่าง 10,000 และ 35,000 มก./ล. น้ำทะเลมีความเข้มข้นของเกลืออยู่ที่ประมาณ 3,000,000 หรือเทียบเท่ากับ 35 ก./ล.
เนื่องจากว่าในบางพื้นที่ของโลกขาดน้ำจืด การกลั่นน้ำจึงจำเป็นเพื่อทำให้น้ำสามารถนำมาดื่มได้ ในบางกรณีแพทย์ได้ใช้น้ำเกลือที่ผ่านการทำความสะอาดแล้วมาใช้ในการเยียวยารักษาคนไข้เช่นเดียวกัน
| น้ำแบ่งตามระดับความเค็ม วัดจากความเข้มข้นของเกลือ |
| --- | --- | --- | --- |
| น้ำจืด | น้ำกร่อย | น้ำเกลือ/น้ำเค็ม | น้ำเกลือเข้มข้น |
| < 0.05 % | 0.05 – 3 % | 3 – 5 % | > 5 % |
| < 0.5 ppt | 0.5 – 30 ppt | 30 – 50 ppt | > 50 ppt |
น้ำมันเบนซิน

สำหรับความหมายอื่น ดูที่ เบนซิน
ระวังสับสนกับ เบนซีน
โถที่มีน้ำมันเบนซิน
สินค้าอันตราย ประเภท 3 ของเหลวไวไฟ น้ำมันเบนซิน
น้ำมันเบนซิน ในสหรัฐและแคนาดาเรียกว่า แกโซลีน (อังกฤษ: gasoline หรือ gas) ในประเทศเครือจักรภพอังกฤษเรียกว่า เพทรอล (อังกฤษ: petrol ย่อมาจาก petroleum spirit) เป็นน้ำมันเชื้อเพลิงสำหรับใช้กับเครื่องยนต์สันดาปภายใน ชนิดเครื่องยนต์เบนซิน ซึ่งใช้หัวเทียนในการจุดระเบิดภายในเครื่องยนต์
น้ำมันเบนซินได้มาจากการนำน้ำมันองค์ประกอบที่ได้จากกระบวนการกลั่นน้ำมัน นำมาผสมสารเพิ่มคุณภาพและสารเติมแต่ง เช่น MTBE, เอทานอล และสีย้อม
การวัดคุณภาพของน้ำมันเบนซิน ใช้ค่าออกเทน ซึ่งในสมัยก่อนใช้วิธีเติมตะกั่วลงไปเพื่อปรับค่าออกเทน แต่ต่อมาได้วิจัยพบว่าเป็นอันตรายต่อระบบประสาทของมนุษย์ ปัจจุบันจึงได้ใช้สาร MTBE (Metyl Tertiary Butyl Ether) แทน และมีชื่อเรียกในประเทศไทยว่า น้ำมันไร้สารตะกั่ว
ในประเทศไทย เรียกน้ำมันเชื้อเพลิงชนิดนี้ว่าเบนซิน (Benzin, Bensin) ตามอย่างประเทศแถบยุโรป เช่น สแกนดิเนเวีย เยอรมนี
น้ำมันเบนซิน
ส่วนประกอบ paraffin, aromatic, olefins และ ส่วนผสมจากกระบวนการปรับปรุงคุณภาพ ได้แก่ 
- LSR
- Catalytic reformat
- Catalytic cracked gasoline
- Thermally cracked gasoline
- Hydro cracked gasoline
- Alkylate
- Polymerized gasoline
- Isomerizes gasoline 
สารเติมแต่งที่สำหรับ gasoline
- Antiknock compound ใส่เพื่อเพิ่มค่าออกเทน ซึ่งเมื่อก่อนจะใช้สารพวกตะกั่วแต่ปัจจุบันยกเลิกแล้ว จึงหันมาใช้พวก organo-manganese compound แทน
- Anti- Oxidant ใส่เพื่อป้องกันการเกิดยางเหนียว
- Oxygenates จะช่วยลดปริมาณคาร์บอนและช่วยเพิ่มปริมาณออกซิเจนในน้ำมัน นอกจากนั้นยังช่วยเพิ่มค่าออกเทน
- Paint ใส่เพื่อช่วยแยกเกรดของน้ำมัน
- Detergent และ Dispersant จะช่วยให้เครื่องยนต์สะอาด ซึ่งจะเป็นสารพอลิเมอร์ชนิดพิเศษ วัตถุ
สูตรการผลิตน้ำมันเบนซินคุณภาพสูง
1.เก็บต้นข้าวที่เพิ่งเก็บเกี่ยวมา
2.นำต้นข้าวมาย่อยสลายด้วยกรด H++SbF6
3.นำก๊าซที่ได้มาผ่านการฉายรังสียูเรเนี่ยม และขั้นตอนต่อไปนี้อยู่ภายใต้การฉายรังสีทั้งหมด
4.เติมแก๊สแอมโมเนียลงไป
5.เติมไอน้ำลงไป
6.เติมแก๊สคาร์บอนไดออกไซด์ลงไป
7.เติมสารเคมี Dicamba C8H8Cl2O6 ลงไป
8.เกิดกระบวนการ Oxidase กลายเป็นน้ำมันเบนซิน
แหล่งข้อมูลอื่น

EFOA เก็บถาวร 2017-10-26 ที่ เวย์แบ็กแมชชีน
CNN/Money: Global gas prices
EEP: European gas prices
Transportation Energy Data Book
Energy Supply Logistics Searchable Directory of US Terminals
2011 NACS Annual Fuels Report เก็บถาวร 2011-02-22 ที่ เวย์แบ็กแมชชีน
Definition of basic terms, Graphs of Gas prices. all in Slovak language
Gasoline from Vinegar | MIT Technology Review
High octane fuel, leaded and LRP petrol — article from robotpig.net
รูปภาพ
"Down the Gasoline Trail" Handy Jam Organization, 1935 (Cartoon)
น้ำมันประกอบอาหาร

น้ำมันมะกอก
น้ำมันประกอบอาหาร (อังกฤษ: cooking oil) คือ ส่วนประกอบในการทำอาหาร ซึ่งอาจทำจากไขมันของ พืช หรือสัตว์ โดยนำมาใช้ ทอด หรือ ผัด หรือ ผสมในน้ำสลัด
ประเภทของน้ำมันประกอบอาหาร > น้ำมันพืช

ดูเพิ่ม: น้ำมันพืช
น้ำมันถั่วเหลือง
น้ำมันถั่วลิสง
น้ำมันมะกอก
น้ำมันรำข้าว
น้ำมันปาล์ม
น้ำมันดอกทานตะวัน
น้ำมันจากสัตว์

น้ำมันหมู
น้ำมันสน

สำหรับน้ำมันหอมระเหย ดูที่ น้ำมันสน (น้ำมันหอมระเหย)
| --- | --- |
 Turpentine distilled at the Georgia Museum of Agriculture & Historic Village as it was done circa 1900
เลขทะเบียน
เลขทะเบียน CAS: 9005-90-7
ECHA InfoCard: 100.029.407 
EC Number: 232-688-5
ผับเคม CID: 48418114
UNII: XJ6RUH0O4G
CompTox Dashboard (EPA): DTXSID6027680 
คุณสมบัติ
สูตรเคมี: C10H16
มวลโมเลกุล: 136.238 g·mol−1  
ลักษณะทางกายภาพ: Viscous liquid
กลิ่น: Resinous
จุดหลอมเหลว: −55 องศาเซลเซียส (−67 องศาฟาเรนไฮต์; 218 เคลวิน)
จุดเดือด: 154 องศาเซลเซียส (309 องศาฟาเรนไฮต์; 427 เคลวิน)
ละลายในน้ำ: 20 mg/L
ความอันตราย
NFPA 704 (fire diamond):   1 3 0
จุดวาบไฟ: 35 องศาเซลเซียส (95 องศาฟาเรนไฮต์; 308 เคลวิน)
อุณหภูมิที่ติดไฟได้เอง: 220 องศาเซลเซียส (428 องศาฟาเรนไฮต์; 493 เคลวิน)
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
น้ำมันสน (อังกฤษ: Turpentine; ซึ่งเรียกอีกอย่างว่า น้ำมันสนหมากฝรั่ง, จิตวิญญาณน้ำมันสน, น้ำมันต้นสน, น้ำมันยางไม้ต้นสน, เทอเรเบนธีนี, เทเรบินทีน และ (คำเรียกขาน), ยางสน) เป็นของเหลวที่ได้มาจากการกลั่นด้วยยางไม้ที่เก็บเกี่ยวจากต้นไม้ที่มีชีวิต ซึ่งส่วนใหญ่ถูกใช้เป็นตัวทำละลายแบบพิเศษ และยังเป็นแหล่งวัสดุสำหรับสารสังเคราะห์อินทรีย์
น้ำมันสนประกอบไปด้วยเทอร์พีน ส่วนใหญ่เป็นโมโนเทอร์พีน แอลฟาและเบต้า-ไพนีน โดยมีส่วนประกอบด้วย carene, camphene, dipentene, และ terpinolene ในจำนวนที่น้อยกว่า
คำว่า น้ำมันสน มีต้นกำเนิด(ผ่านทางภาษาฝรั่งเศสและภาษาละติน) จากคำศัพท์ภาษากรีกว่า τερεβινθίνη terebinthine ในทางกลับกัน รูปแบบของเพศหญิง (เพื่อให้สอดคล้องกับเพศหญิงของคำศัพท์ภาษากรีกซึ่งหมายถึง "เรซิ่น"(ยางไม้)) จากคำคุณศัพท์ (τερεβίνθινος) มีต้นกำเนิดมาจากคำนามภาษากรีก (τερέβινθος), สำหรับต้นไม้สายพันธฺุ์เทเรบินส์ น้ำมันสนแร่ธาตุหรือน้ำมันที่เกิดจากการกลั่นปิโตรเลียมอื่น ๆ จะถูกใช้แทนน้ำมันสน - แม้ว่าสารเคมีที่มีส่วนประกอบที่แตกต่างกันมาก
แหล่งข้อมูลอื่น

"Turpentine - MSDS". Science Lab. คลังข้อมูลเก่าเก็บจากแหล่งเดิมเมื่อ 2017-07-10. สืบค้นเมื่อ 2016-10-22.
| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  การล่าสัตว์ป่า [en]  ขนสัตว์  น้ำผึ้ง 
เบอร์รี ผลไม้:  กล้วย  ขนุน  จูนิเปอร์เบอร์รี [en]  ทุเรียน  บลูเบอร์รี  บิลเบอร์รี [en]  แบล็กเบอร์รี  มะขาม  มะพร้าว  เมล็ดโกโก้ [en]  ราสป์เบอร์รี  ลินกอนเบอร์รี [en]  สตรอว์เบอร์รี  ส้มแขก [en]  สาเก  ฮัคเคิลเบอร์รี [en] 
ใบพืช รากพืช:  ซาสซาฟราส [en] กัมโบ ฟิเล [en]  รูตเบียร์  ปาล์มเลื้อย  ใบพลู  เฟิร์นฟิเดิลเฮด [en] ผักกูด  มะธูกะ [en]  ยอดปาล์ม [en] ยอดมะพร้าวอ่อน  สาคู ปรงทะเล [en]  โสม [en]  หอมใหญ่ 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  กานพลู  จันทน์เทศ  บราซิลนัต  ใบกระวาน  พริกไทย  เมล็ดสน [en]  ลูกสำรอง [en]  วานิลลา  หมาก [en]  อบเชย  ออลสไปซ์  เฮเซลนัต 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / ยาง และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark
น้ำตกอิเทอร์นัลเฟลม

| น้ำตกอิเทอร์นัลเฟลม |
| --- | --- |
ดวงไฟหลังม่านน้ำตกในฤดูใบไม้ผลิ ค.ศ. 2009
ที่ตั้งน้ำตกในรัฐนิวยอร์ก
ที่ตั้ง: สวนสาธารณะเชสต์นัตริดจ์  เทศมณฑลอิรี, รัฐนิวยอร์ก
พิกัดภูมิศาสตร์: 42°42.1059′0″N 78°45.1025′0″W﻿ / ﻿42.70177°N 78.75171°W﻿ / 42.70177; -78.75171
ชนิด: Cascade
ความสูงทั้งหมด: 30 ฟุต (9.1 เมตร)
สายน้ำต้นทาง: Shale Creek, tributary to Eighteen Mile Creek
น้ำตกอิเทอร์นัลเฟลม (อังกฤษ: Eternal Flame Falls) เป็นน้ำตกขนาดเล็กในสวนสาธารณะเชสต์นัตริดจ์ รัฐนิวยอร์ก ความพิเศษของน้ำตกแห่งนี้คือบริเวณฐานหลังม่านน้ำตกจะมีการลุกไหม้ของดวงไฟซึ่งเกิดจากการทับถมของแก๊สธรรมชาติ โดยดวงไฟนั้นสามารถลุกไหม้ได้ตลอดปีและสามารถดับได้ในบางครั้งแต่หลังจากดับได้ไม่นานมันก็จะกลับมาลุกไหม้ใหม่อีกครั้ง
น้ำตกอิเทอร์นัลเฟลมยังได้รับการกล่าวถึงในหนังสือ Secret Places ของนักสิ่งแวดล้อมนามว่าบรูซ เคิร์ชเนอร์
สภาพปัจจุบัน

น้ำตกแห่งนี้เป็นสถานที่ได้รับความสนใจจากประชาชนและสื่อมวลชนจำนวนมากจึงได้มีการปรับปรุงเส้นทางที่ใช้ในการเดินทางเพื่อรองรับนักท่องเที่ยวจำนวนมากซึ่งทำให้มีผลกระทบตามมาคือการลอบทิ้งขยะ มลพิษ และผลกระทบต่าง ๆ ที่มาพร้อมกับนักท่องเที่ยว รวมไปถึงมีการวางแผนสร้างสนามกอล์ฟใน ค.ศ. 2012 จนทำให้เกิดมีการประท้วงอีกด้วย
ใน ค.ศ. 2014 น้ำตกแห่งนี้ได้เป็นจุดสนใจของสถานที่ท่องเที่ยวที่ยังไม่ได้รับการตั้งชื่อ ซึ่งได้มีการถ่ายทอดลงในช่องเกี่ยวกับการท่องเทียวโดยทอรี เบลเลกี
องค์ประกอบและแหล่งที่มาของแก๊ส

นักธรณีวิทยาจากมหาวิทยาลัยอินดีแอนา บลูมมิงตัน สถาบันธรณีฟิสิกส์แห่งชาติอิตาลี และสถาบันธรณีฟิสิกส์และภูเขาไฟแห่งชาติได้เข้าทำการศึกษาใน ค.ศ. 2013 เพื่อทำการศึกษาว่าแก๊สธรรมชาติที่มาจากไฮโดรคาร์บอนที่เกิดขึ้นเองตามธรรมชาติส่งผลต่อแก๊สเรือนกระจกในชั้นบรรยากาศอย่างไร
และพวกเขาได้ค้นพบว่า "macro seep" ที่น้ำตกแห่งนี้มีปริมาณอีเทนและโพรเพนมากกว่าแก๊สธรรมชาติอื่น ๆ ประมาณร้อยละ 35 ซึ่งมันจะทำให้มีสัดส่วนของแก๊สมีเทนมากขึ้น อีกทั้งพวกเขายังค้นพบอีกว่าน้ำตกแห่งนี้จะมีการปล่อยแก๊สมีเทนถึง 1 กิโลกรัมต่อวัน
นักวิจัยได้ตั้งข้อสังเกตว่า "micro seeps" น่าจะมาจากชั้นหินดินดานที่อยู่ใต้ดินลึกประมาณ 400 เมตร และคาดว่าแก๊สเหล่านี้สามารถซึมออกมาบนผิวดินได้ก็เพราะเกิดจากการมีกิจกรรมทางธรณีวิทยาต่าง ๆ ในบริเวณนั้น
แหล่งข้อมูลอื่น

Map of Eternal Flame Falls trail เก็บถาวร 2021-06-26 ที่ เวย์แบ็กแมชชีน
น้ำเกลือเข้มข้น

ระหัดวิดน้ำเกลือ (1848) ใน Bad Kissingen ประเทศเยอรมนี
น้ำเกลือเข้มข้น หรือ ไบรน์ (อังกฤษ: brine) หมายถึงน้ำที่มีเกลือ (NaCl) ละลายอยู่ในระดับอิ่มตัวหรือใกล้อิ่มตัว น้ำเกลือเข้มข้นสามารถนำไปสู่การตกผลึกของเกลือในการทำนาเกลือ หรือใช้ประโยชน์ในการถนอมอาหาร คือการดองเค็มผัก ปลา และเนื้อสัตว์ต่างๆ สามารถเก็บรักษาเนยแข็งชนิด Halloumi และ Feta ได้ด้วย
น้ำเกลือเข้มข้นถูกใช้เป็นของไหลสำหรับการนำพาความร้อนจากสถานที่หนึ่งไปยังอาคารบ้านเรือนในบริเวณภูมิอากาศหนาว เนื่องจากการเพิ่มเกลือในน้ำจะทำให้จุดเยือกแข็งของน้ำลดลงและไม่ทำให้แข็งตัว ที่ความเข้มข้น 23.3% จุดเยือกแข็งของน้ำเกลือจะลดลงไปอยู่ที่ −21 ℃ (252.15 K, −6 ℉)
ที่อุณหภูมิ 15.5 ℃ (288.65 K, 60 ℉) น้ำเกลือเข้มข้นที่อิ่มตัวจะมีปริมาณเกลือ 26.4% โดยน้ำหนัก (น้ำเกลือ 100 ดีกรี) และที่อุณหภูมิ 0 ℃ (273.15 K, 32 ℉) น้ำเกลือจะอิ่มตัวที่ 26.3%
| น้ำแบ่งตามระดับความเค็ม วัดจากความเข้มข้นของเกลือ |
| --- | --- | --- | --- |
| น้ำจืด | น้ำกร่อย | น้ำเกลือ/น้ำเค็ม | น้ำเกลือเข้มข้น |
| < 0.05 % | 0.05 – 3 % | 3 – 5 % | > 5 % |
| < 0.5 ppt | 0.5 – 30 ppt | 30 – 50 ppt | > 50 ppt |
นิสสัน นาวารา

| นิสสัน นาวารา |
| --- | --- |

ภาพรวม
บริษัทผู้ผลิต: นิสสัน
เรียกอีกชื่อ: นิสสัน ฟรอนเทียร์ นิสสัน เอ็นพี300
เริ่มผลิตเมื่อ: พ.ศ. 2540–ปัจจุบัน (27 ปี)
ตัวถังและช่วงล่าง
ประเภท: รถกระบะขนาดเล็ก (D21/D22) รถกระบะขนาดกลาง (D40/D23)
รูปแบบตัวถัง: รถกระบะ 2 ประตู รถกระบะ 4 ประตู
โครงสร้าง: เครื่องยนต์วางหน้า ขับเคลื่อนล้อหลัง เครื่องยนต์วางหน้า ขับเคลื่อนสี่ล้อ
ระยะเหตุการณ์
รุ่นก่อนหน้า: ดัทสัน/นิสสัน 720
รุ่นต่อไป: นิสสัน ฟรอนเทียร์ (D41) (อเมริกาเหนือ)
นิสสัน นาวารา (อังกฤษ: Nissan Navara) เป็นรถกระบะขนาดกลางที่ผลิตและพัฒนาโดยนิสสัน เปิดตัวครั้งแรกในปี พ.ศ. 2540 เพื่อมาแทนรถกระบะรุ่นเก่าคือ นิสสัน บิ๊กเอ็ม (อังกฤษ: Nissan Big M) นาวาราเคยมีชื่ออย่างไม่เป็นทางการว่า นิสสัน ฟรอนเทียร์ (อังกฤษ: Nissan Frontier) ด้วย ในประเทศไทยเริ่มมีการจำหน่ายครั้งแรกใน พ.ศ. 2541 ซึ่งได้รับความนิยม และยังมีจำหน่ายจนถึงปัจจุบัน
หลังจากนิสสันประสบความสำเร็จกับรุ่น D21 มานานกว่า 10 ปี พวกเขาก็ได้เปิดตัวรุ่น D22 ซึ่งมีขนาดใกล้เคียงกัน แต่ต่อมาก็ถูกแทนที่ด้วยรุ่น D40 ซึ่งเป็นรถกระบะขนาดกลางที่ใหญ่ สูง และยาวกว่า ต่อมาในปี พ.ศ. 2557 นิสสันได้เปิดตัวรุ่น D23 ซึ่งเป็นรุ่นสืบทอดสำหรับตลาดต่างประเทศ ยกเว้นในสหรัฐและแคนาดา สำหรับตลาดเหล่านั้นนิสสันได้เปิดตัวรุ่น D41 ฟรอนเทียร์ ในปี พ.ศ. 2564 เพื่อแทนรุ่น D40
ชื่อนาวาราได้มาจากแคว้นนาวาร์ (Navarre) ทางตอนเหนือของประเทศสเปน รุ่นที่จำหน่ายในยุโรปผลิตที่โรงงานนิสสัน มอเตอร์ ไอเบอริกา ในเมืองบาร์เซโลนา
รุ่นที่ 2 (D40; พ.ศ. 2547)

รุ่นที่ 2 ผลิตระหว่างปี พ.ศ. 2547-2557 แต่ในประเทศไทย ผลิตระหว่างปี พ.ศ. 2550-พ.ศ. 2557 ใช้รหัสว่า D40 โดยมีเครื่องยนต์ 3 ขนาด คือ 2.5 ,3.0 และ 4.0 ลิตร โดยในประเทศไทยมีจำหน่ายเฉพาะรุ่น 2.5 ลิตร และมีเกียร์ 3 แบบ คือเกียร์ธรรมดา 5 สปีด เกียร์ธรรมดา 6 สปีด และเกียร์อัตโนมัติ 5 สปีด และมีตัวถังที่ใหญ่ขึ้นมากกว่ารุ่น D22 และมีการปรับโฉม (Minorchange) เมื่อปี พ.ศ. 2554 นอกจากนี้ นิสสันยังเคยผลิตภายใต้แบรนด์ซูซูกิสำหรับจำหน่ายในตลาดอเมริกาในชื่อ ซูซูกิ อีควอเตอร์ (อังกฤษ: Suzuki Equator) อีกด้วย
รุ่นนี้ แม้จะผลิตในตลาดโลกเมื่อปี พ.ศ. 2547-ปัจจุบัน แต่ในไทยนั้นผลิตช่วงปี พ.ศ. 2550-ปัจจุบัน เนื่องจากความขัดแย้งระหว่างสยามกลการและนิสสัน กว่าที่นิสสันจะเข้ามาซื้อหุ้นและลงทุนเองได้ก็คือเมื่อปี พ.ศ. 2546 และเตรียมเปลี่ยนโฉมในปี พ.ศ. 2557 เมื่อครบ 11 ปีในการทำตลาดพอดี โดยก่อนหน้านี้เคยมีข่าวว่า นิสสัน และ มิตซูบิชิ จะพัฒนารถกระบะร่วมกัน แต่ปัจจุบันได้ยุติความร่วมมือในการพัฒนารถกระบะแล้ว คงเหลือแต่ความร่วมมือในการผลิตรถ K-Car และการผลิตรถซีดานขนาดใหญ่สำหรับตลาดญี่ปุ่นเท่านั้น
รุ่นที่ 3 (D23; พ.ศ. 2557)

| โฉมที่สาม (D23) |
| --- | --- |

ภาพรวม
เรียกอีกชื่อ: เมอร์เซเดส-เบนซ์ เอ็กซ์-คลาส นิสสัน เอ็นพี 300 นิสสัน เอ็นพี 300 นาวารา เรโนลท์ อลาสคัน
เริ่มผลิตเมื่อ: กรกฎาคม พ.ศ. 2557–ปัจจุบัน
แหล่งผลิต: ประเทศไทย: สมุทรปราการ (NMT) สเปน: บาร์เซโลนา (Nissan Motor Ibérica; ตั้งแต่ พ.ศ. 2558) เม็กซิโก: อากวัสกาเลียนเตส (Nissan Mexico) อาร์เจนติน่า: คอร์โดบา (Renault Argentina; ตั้งแต่ พ.ศ. 2560) จีน: เจิ้งโจว, เหอนาน (Zhengzhou Nissan) แอฟริกาใต้: Rosslyn, เคาเต็ง (NSA)
ผู้ออกแบบ: มาโมรุ เอากิ (พ.ศ. 2556)
ตัวถังและช่วงล่าง
ประเภท: รถปิกอัพขนาดกลาง
โครงสร้าง: เครื่องวางหน้า, ขับเคลื่อนล้อหลัง / ขับเคลื่อนสี่ล้อ
ระบบส่งกำลัง
เครื่องยนต์: เบนซิน: 2.5 L QR25DE I4 ดีเซล: 2.3 L YS23DDT I4-T 2.3 L YS23DDTT I4-TT 2.5 L YD25DDTi I4-T
ระบบเกียร์: เกียร์ธรรมดา 6-สปีด เกียร์อัตโนมัติ 7-สปีด
มิติ
ระยะฐานล้อ: 3,150 mm (124 in)
ความยาว: 5,255 mm (207 in)
ความกว้าง: 1,850 mm (73 in)
ความสูง: 1,820 mm (72 in)
ในวันที่ 6 มิถุนายน พ.ศ. 2557 นิสสันได้เผยโฉมนาวารารุ่นที่สาม (รู้จักกันในชื่อ เอ็นพี 300 นาวารา) ใช้รหัสตัวถังว่า D23 โฉมนี้จะไม่มีสายการผลิตในประเทศสหรัฐอเมริกา แต่จะมีสายการผลิตในโรงงานแห่งใหม่ที่จังหวัดสมุทรปราการ ในเดือนกรกฎาคม พ.ศ. 2557 และจะเริ่มส่งมอบเมื่อเดือนสิงหาคม โฆษกนิสสันอเมริกาเหนือ นายแดน บีดอร์ ได้กล่าวไว้ว่ารุ่นนี้ ไม่ได้เกี่ยวข้องกับการเปลี่ยนโฉมกับฟรอนเทียร์ โฉม D40 ที่ประเทศสหรัฐอเมริกา สำหรับรุ่นยุโรปได้ใช้เครื่องยนต์ 2.3 ลิตร จากนิสสัน เอ็นวี 400
รุ่นที่ 3 (D23; พ.ศ. 2557) > เมอร์เซเดส-เบนซ์ เอ็กซ์-คลาส

ในวันที่ 25 ตุลาคม พ.ศ. 2559 เมอร์เซเดส-เบนซ์ ได้เผยโฉมรถกระบะต้นแบบ 2 คัน ชื่อว่า "เอ็กซ์-คลาส" โดยเอ็กซ์-คลาส จะใช้พื้นฐานเดียวกัน กับนิสสัน นาวารา โฉมนี้ และจะได้ขึ้นสายผลิตในโรงงานที่ประเทศสเปน (บาร์เซโลนา) และที่ประเทศอาเจนติน่า (คอร์โดบา) เมอร์เซเดส-เบนซ์ เอ็กซ์-คลาส จะไม่มีการทำตลาดในประเทศไทย
รุ่นที่ 3 (D23; พ.ศ. 2557) > เรโนลท์ อลาสคัน

เรโนลท์ ได้เผยโฉมกระบะเวอร์ชั่นผลิตจริง บนพื้นฐานของนิสสัน นาวารา หลังจากที่ได้ให้ชมตัวต้นแบบไปแล้ว ในงานปารีส มอเตอร์โชว์ เดือนตุลาคม ปี พ.ศ. 2559
เรโนลท์ อลาสกัน คอนเซ็ปป์
เรโนลท์ อลาสกัน คอนเซ็ปป์
เรโนลท์ อลาสกัน โฉมผลิตจริง
รุ่นที่ 3 (D23; พ.ศ. 2557) > ตงฟง ริช 6

เมื่อวันที่ 24 ตุลาคม 2561 ตงฟงได้เผยโฉมกระบะเวอร์ชั่นผลิตจริง บนพื้นฐานของนิสสัน นาวารา ชื่อ ตงฟง ริช 6
รุ่นที่ 3 (D23; พ.ศ. 2557) > NAVARA Minorchange 2020 Facelift

Nissan NAVARA Minorchange ที่ออกมาใน Video Teaser ” NISSAN NEXT from A-Z นั้น ทำให้เราได้เห็นความเปลี่ยนแปลงงานดีไซน์ครั้งหน้าครั้งใหญ่ แนวทางการออกแบบอ้างอิงจากกระบะยักษ์รุ่นพี่ Nissan Titan มาเต็มๆ ไฟหน้าขนาดใหญ่รูปทรงเหลี่ยม แบ่งส่วนของไฟ LED Daytime Running Lights เป็นแบบ 2 ชั้น ขนาบอยู่ข้างๆ กระจังหน้าดีไซน์ใหม่ ที่ขยายขนาดใหญ่กว่าเดิมมาก
การเปลี่ยนแปลงงานดีไซน์ครั้งนี้ ทำให้ NAVARA ปรับแนวทางการออกแบบ ที่ดูบึกบึนแข็งแกร่งขึ้นกว่าเดิมอย่างเห็นได้ชัด เน้นแนวทางลุย มากกว่าจะออกไปทางสปอร์ต และ ฉีกแนวทางการดีไซน์ออกจาก SUV/PPV อย่าง Nissan Terra ชัดเจนยิ่งขึ้น ที่เปลี่ยนไปเป็นแนวสปอร์ตกว่าเดิม
นอกเหนือจากงานออกแบบแล้ว สิ่งที่เปลี่ยนแปลงไปสำหรับกระบะ NAVARA คือ ขุมพลังใหม่ จากเดิม เครื่องยนต์ดีเซล 2.5 เทอร์โบ จะต้องถูกเปลี่ยนเป็น ดีเซล 2.3 เทอร์โบคู่
Nissan ประเทศไทย ไม่รอช้า เพราะตลาดกระบะในไทย ยอดขายสูงเป็นอันดับ 2 ของโลก รองจากสหรัฐอเมริกา แต่ถ้าหากมาดูเฉพาะกลุ่ม Compact Pick-up ไทยก็จะมียอดขายเป็นอันดับ 1 ของโลกในกลุ่มนี้ ดังนั้น Nissan NAVARA Minorchange ก็เตรียมเปิดตัวอย่างเป็นทางการในบ้านเราวันที่ 9 พฤศจิกายน นี้
2021 Nissan NAVARA Pro 4X
2021 Nissan NAVARA PRO 4X